cyanic-selkie/wikianc huggingface dataset:
Psykoterapi
Skoleretninger og tilnærminger
Kognitiv adferdsterapi er i dag den mest empirisk validerte behandlingspakken innenfor klinisk psykologi (psykoterapi). Den har gjennom forskning påvist betydelig effektivitet på ulike angstsyndromer (inkl. fobier), affektive lidelser (f.eks. depresjon), atferdsforstyrrelser (eksempelvis OCD), samt psykotiske lidelser (schizofreni). I motsetning til psykoanalytisk terapi (som kalles innsikts orientert terapi), er kognitiv atferdsterapi en symptomfokusert terapiform, fordi den har til hensikt å tilby pasienten mestrings-strategier for å forhindre tilbakefall, i tillegg til symptomreduksjon. Den nyeste "bølgen" innenfor kognitiv atferdstrapi kalles den "tredje bølgen" og inkorporerer aksept- og mindfulness elementer i terapien. Eksempler på disse terapiformene er: Aksept- og forpliktelsesterap] (ACT), dialektisk atferdsterapi, samt mindfulness-basert kognitiv terapi.
Et dataprogram kjent under navnet Eliza ble konstruert for å utføre en automatisk og ekstremt forenklet versjon av Klientfokusert psykoterapi.
Det er mye uenighet om hvilken type psykoterapi som er mest effektiv, og mer spesifikt hvilken type terapi som er best egnet for å behandle bestemte typer problemer.
Nesland kirke
Nesland kirke (Nesland kyrkje) er en langkirke fra 1847 i Vinje kommune i Vestfold og Telemark fylke.
Psykoterapi
Terapeutisk relasjon
Nyere meta-analyser viser til at den tereapuetiske relasjon (allianse) har størst innvirkning på behandlingsutfallet ved psykiske lidelser som har en "uspesifikk" karakter fremfor "spesifikke" lidelser (Lambert, 2008). Eksempelvis viser nyere forskning til at angst-lidelser lar seg best behandle med symptomfokusert behandling (eksponeringsterapi; kognitiv atferdsterapi) enn både innsiktsorientert behandling, og humanistisk orientert behandling (som ofte vektlegger behandlingsforholdet fremfor konkrete behandlingstiltak).
Det er imidlertid liten tvil om at relasjonen mellom behandler og pasient er betydelig faktor for behandlingsresultatet (både målbare etter-effekter, samt pasienttilfredshet). Den terapeutiske relasjon virker tilretteleggende og er en forutsetning for et godt behandlingsforløp, og derfor kan påvirke behandlingsutfallet betydelig, uansett terapimetode. Denne forskningen er utførlig diskutert (med mange referanser) i The Heart and Soul of Change: What Works in Therapy, Mark A. Hubble, Barry L. Duncan, Scott D. Miller (Forf.), American Psychological Association (1999) ISBN 1-55798-557-X (sitater i denne seksjonen er oversatt fra denne boken) og i The Great Psychotherapy Debate av Bruce Wampold (2001).
M. J. Lambert (1992) skiller mellom ulike faktorer (som må ses i sammenheng med hverandre), i lys av "allianseforskningsperspektivet". Herunder: Terapeutisk relasjon, forventninger, terapiteknikken, og utenforterapeutiske faktorer. Utenforterapeutiske faktorer omfatter klientens motivasjon og problemets alvorlighetsgrad:
For eksempel vil en defensiv, alkoholisert klient som er «slept» inn i terapi av hans eller hennes ektefelle, har liten motivasjon for terapi, ser på utøvere innenfor psykisk helse med skepsis og på toppen har en fiendtlig innstilling overfor andre, ikke ha noe i nærheten så store muligheter til å bedres som en klient som er oppsatt på å finne ut hvordan han eller hun har bidratt til et mislykket ekteskap og samtidig uttrykker et ønske om å endre seg.
I en studie viste enkelte svært motiverte klienter en målbar bedring før den første sesjonen, noe som kan bety at bare det å avtale terapi kan indikere endringsvilje. Tallman og Bohart uttrykte at:
''Utenfor terapi har mennesker sjelden en venn som er villig til å aktivt lytte til dem i mer enn 20 minutter (Stiles, 1995) ... Videre er slekt og venner ofte involverte i problemet, og kan derfor ikke stå for et «trygt utenforstående perspektiv» – noe som kanskje er nødvendig. Som nevnt over, løser allikevel folk som oftest problemene sine ved å snakke med venner, slektninger, arbeidskolleger, religiøse ledere, eller en annen betrodd i deres liv, eller de løser dem ved å tenke og utforske seg selv.''
Anestis, M., (2009):Bad science: A critique of research claiming all therapies work equivalently
Rosenzweig, S. (1936). Some implicit common factors in diverse methods in psychotherapy. Journal of Orthopsychiatry, 6, 412-415
Lambert, M. J. (1992). Implications of outcome research for psychotherapy integration. In J. C. Norcross & M. R. Goldfried (Eds), Handbook of Psychotherapy Integration (pp. 94-129)
Stiles, W. B. (1995). Disclosure as a speech act: Is it psychotherapeutic to disclose? In J. E. Pennebaker (Ed.), Emotion, Disclosure, and Health (pp. 71-92).
Tallman, Karen, and Arthur C. Bohart (1999). The Client as a Common Factor: Clients as self-healers. In Hubble, Duncan, Miller (Eds), The Heart and Soul of Change (pp. 91-131)
Asay, Ted P., and Michael J. Lambert (1999). The Empirical Case for the Common Factors in Therapy: Quantitative Findings. In Hubble, Duncan, Miller (Eds), The Heart and Soul of Change (pp. 23-55)
Wampold, B. E. (2001). The great psychotherapy debate. New Jersey: Lawrence Erlbaum.
Nesland kirke
Byggverket er i tømmer, er i empirestil og har 110 sitteplasser. Typetegningene er som i Grunge kyrkje.
Historie
Den gamle Nesland kirke var den eneste stavkirken man kjenner innvielsesåret til. På et stykke av korveggen fantes det en innskrift Anno Domine MCCXLII III nonarum Augusti dedicata est ecclesia ista a domino P. Hamerensi episcopo ad honorem sanctæ crucis et beati Olavi («3. august i det Herrens år 1242 ble denne kirken innviet av P., biskop i Hamar til det hellige kors' og den salige Olavs ære». Den nevnte biskopen var biskop Pål av Hamar.
Kirken var ganske liten, og på veggene var det fargerike malerier fra 1713. Oppe på loftet fantes det et gammelt Mariabilde. I middelalderen må Nesland kirke ha vært en våkekirke, hvor menigheten samlet seg hver sankthansnatt for å våke. Denne tradisjonen holdt seg helt til slutten av 1700-tallet. M. B. Landstad beskriver kirken slik: «[den gjorde] et besynderligt indtryk. Hertil bidrog den sparsomme belysning, det trange rum, korets usædvanlige høide over skibet, den paa vægge og loft anbragte sælsomme maling, samt fremfor alt den forestilling, at man befandt sig i de samme, vistnok meget lidet forandrede omgivelser, blandt hvilke fædrene for 600 aar siden sad i andagt forsamlede, og hvor efter al rimelighed den første kristne slegt paa dette sted havde tilbedende bøiet sine knæ for Herren.»
På 1800-tallet var kirken blitt for liten for menigheten, som i 1847 oppførte en ny kirke, og til tross for Landstads protester nedrev den gamle. Grunnen skal ha vært at bøndene ikke ville ha utgifter med å vedlikeholde den. Landstad skrev diktet "Neslandskyrkja", til minne om den gamle stavkirken som i så mange år hadde betydd så mye for folk. Mest kjent av dette diktet i dag er "Kvenne Karis vise". Den er blitt sunget av bygdefolk, og tonesatt av blant annet Eivind Groven. Knut Nystedt har skrevet et korverk på grunnlag av Landstads tekst og en tradisjonell stevtone.
Grænalón
Grænalón er en bresjø ved isbreen Vatnajökull sør på Island. Sjøen har et areal på 18 km².
Opp med Norge!
Opp med Norge! var en norsk underholdningsserie med Alf Tande-Petersen som gikk på NRK-TV i 1994. Tanken bak programmet var ikke bare at seerne skulle få underholdning, men også stimulere til økt kreativitet. Tande-P uttalte selv at programmet skulle skape inspirasjon og at dette på sikt kanskje kunne skape flere arbeidsplasser. Programkonseptet ble utviklet på en tid da Norge var nede i en økonomisk bølgedal. Ideen til programmet kom fra Erik Bye, og var langt på vei en revitalisering av hans program Idébanken på 1960-tallet.
Serien gikk på lørdagskveldene og ble regnet som NRKs storsatsing den høsten. I tillegg ble en mer debattpreget del av programmet sendt på torsdagene. Denne delen ble ledet av Steinar Mediaas.
Den gotlandske borgerkrigen
Den gotlandske borgerkrigen i 1288 var en borgerkrig mellom bønder og borgere i Visby på Gotland.
På Gotland i Østersjøen hadde innbyggerne et sterkt selvstyre fra gammelt av. Den svenske kongemakten var relativt svak gjennom 1200-tallet. Den første svenske regenten som ønsket å få kontroll over de tyske handelsmennene som hadde etablert seg i Visby, var Birger Jarl. Han krevde at tyskerne skulle de vara underkastade svensk lag och styrelse och kallas svenskar. Birger Jarls bestemmelser ble neppe etterlevd. Den neste svenske regenten som forsøkte å få kontroll over de tyske handelsmennene var Magnus Ladulås.
Bøndene på Gotland var kommet i konflikt med de tyske borgerne i Visby om den viktige handelen som byborgerne forsøkte å sikre seg monopol over. Mot slutten av 1200-tallet økte spenningen etter hvert som stadig høyere toll og avgifter ble lagt på varer som ble eksportert over havnen i Visby. Der hadde tyske handelsmenn sikret seg kontrollen og fikk innført ordninger som gjorde Visby til øyas eneste eksporthavn. For å sikre Visbys posisjon begynte byens borgere å bygge en forsvarsmur rundt byen, og dette ble ikke godt mottatt av de gotlandske bøndene.
Krigen
1288 var året da spenningen mellom bondefolket og byfolket brøt ut i åpen krig. Konflikten ble skjerpet gjennom tysk innblanding. Tyske havnebyer støttet Visby, og Den tyske orden av korsfarere støttet de gotlandske bøndene. Korsfarerne ga militær assistanse til bøndene i håp om å få større innflytelse over den omfattende handelen mellom Baltikum og Gotland.
Et væpnet bondeoppbud angrep Visby der de herjet og plyndret, før et kraftig motangrep av tyske leietropper og væpnede borgere kastet dem ut etter blodige kamper. Kampene fortsatt ute på den gotlandske landsbygda.
Borgerhæren vant slaget ved Högbro der de tilintetgjorde en styrke av væpnede bønder, men ble senere stoppet av en ny bondehær i slaget ved Roma kloster. Dette slaget var særs blodig, men det endte uten en klar seierherre. Borgerhæren ble påført store tap og måtte trekke seg tilbake til Visby.
Den svenske kongen, Magnus Ladulås, intervenerte i den lokale borgerkrigen med en stor hær som ble fraktet med en flåte av skip over til Gotland. Kongen ville først ikke velge side i den uforsonlige konflikten som hadde kostet mange menneskeliv, men lyttet på bøndene som fikk gjennomslag for sine argumenter. Kongen rykket derfor frem mot Visby med hæren sin i en styrkedemonstrasjon som gjorde at borgerne overgav seg på hans nåde. Striden kulminerte i et underkastelsesbrev som borgerne i Visby skrev under på i august 1288.
Freden
Magnus Ladulås delte opp Gotland i to, Visby stad og landsbygda i hvert sitt administrative område. Bøndene beholdt sin selvstendighet, men ble underlagt kongestyret i mye større grad enn tidligere. Visby-borgerne måtte betale bøter for byggingen av forsvarsmuren og overgrep mot bondebefolkningen – til sammen 10.000 mark rent og gangbart sølv.
Historikerne ser på borgerkrigen i 1288 som begynnelsen på integreringen av Gotland i kongeriket Sverige. Men mistroen mellom borgerne i Visby og bøndene ute på landsbygda kom til å holde seg nær et hundre år framover og skulle bli fatalt under slaget ved Visby i 1361 da gotlendingene sto overfor en dansk invasjonshær.
Oversikt over historiske kilder
Det er fire kilder som vitner om kampene i 1288 :
Mølleberget (Stavanger)
Mølleberget ved Møllebukta i Stavanger er neset der det kjente «riksmonumentet» «Sverd i fjell» av Fritz Røed ble reist i 1983. Stedet må ikke forveksles med Liapynten, et annet nes som ligger ved grensen mellom Stavanger og Sola.
Bedřich Hrozný
Bedřich (Friedrich) Hrozný (født 6. mai 1879 i Lysá nad Labem i Böhmen, dengang en del av Østerrike-Ungarn, død 12. desember 1952 i Praha i Tsjekkoslovakia) var en tsjekkisk orientalist og språkforsker. Han dechiffrerte det gamle hettittiske språket, identifiserte det som et indoeuropeisk språk og la grunnlaget for hettittologien. Skjønt han var tsjekker, offentliggjorde han verkene sine på tysk eller fransk.
I 1906 fant en tysk ekspedisjon de hettittiske kongenes arkiver i Hattusa i Anatolia, skrevet med kileskrift, men på et ukjent språk. I 1917 offentliggjorde Hrozný en dechiffrering av språket og dets grammatikk, og viste at det var et indoeuropeisk språk. I 1925 oppdaget han tusen kileskrifttavler med kontrakter og brev som hadde tilhørt assyriske handelsmenn. Siden forsøkte han å dechiffrere den hieroglyttiske skriften som ble brukt av hettittene og andre skrifttyper fra India og Kreta, uten å lykkes.
Elite Foto
Elite Foto er Norges største fotokjede med 37 butikker over hele Norge ved utgangen av 2020, og de markedsfører seg med rask og lokal produksjon av bilder på ekte fotopapir. Kjedekontoret ligger på Lilleaker utenfor Oslo. Butikkene er drevet på franchisebasis.
Kjeden eies av Jotunfjell Partners AS etter de slo sammen Elite Foto og de konkursrammede butikkene til FotoKnudsen i februar 2013.
Tsjerdyn
Byen er også kjent som Osip Mandelstams eksilsted i 1934.
Scandic Hotels
Scandic Hotels AB er Nordens største hotellkjede med nærmere 280 hoteller i seks land. Kjeden er svensk og hovedkontoret ligger i Stockholm.
Kjeden er representert i Norge, Sverige, Danmark, Finland, Tyskland, og Polen. Etter oppkjøpet av Rica Hotels er det i Norge 84 hoteller tilhørende Scandic-kjeden.
Eventyret Costa Negra
The Americano er en amerikansk stumfilm fra 1916, regissert av John Emerson.
Handling
Doug er en amerikansk gruve-ingeniør. President Valdez fra Paragonia ønsker at Doug skal gjenåpne landets gruver. Doug er ikke interessert, før han møter presidentens vakre datter, Juana. Valdez vender derfor tilbake til Paragonia. Men han blir snart avsatt av generalene Sanchez og Garcia, og låst inn i et fengsel i San Mateo. Senere blir Doug kontaktet av tidligere statsminister Castille, nå i forkledning som en vanlig kjøpmann.
Men general Garcia krever at presidentens datter, Juana, skal gifte seg med ham dagen etter - ellers kommer Valdez til å dø...
Montereysypress
Montereysypress eller «Monterey Cypress» (latin: Cupressus macrocarpa) er en art av bartrær innenfor sypresslekten i sypressfamilien (Cupressaceae). Arten vokser bare på kysten i to fredede naturområder i det midtre California. Langs kysten blir stammen ofte forvridd av vind.
Statens husstellærerhøgskole
Norske Kvinners Nasjonalråd med Betzy Kjelsberg i spissen tok initiativ til husstellærerutdanningen, og fikk støtte fra andre feminister som Katti Anker Møller og Karen Grude Koht. Stortinget vedtok opprettelsen i 1908, og Stabekk gård ble kjøpt for 55 000 kroner. 94 elever meldte seg til det første kurset, men bare 16 kunne taes opp.
Montereysypress
Sammen med Nutkasypress kan den krysse seg og skape hybriden Leylandsypress (X Cupressocyparis leylandii = syn. Callitropsis × leylandii). Hybriden oppstod i Storbritannia i 1888.
Statens husstellærerhøgskole
Marie Geelmuyden, som var kjemiker og den første kvinnen i Norge med embetseksamen i realfag, ble ansatt ved skolen allerede i 1909, og arbeidet der til 1926.
Skolen het Statens lærarskole i husstell, Stabekk fra 1963 til 1981, og Statens husstellærerhøgskole, Bekkestua fra 1982 til 1984.
Bythocytheridae
Australocytherideidae er en av 45 familiene innenfor overfamilie Cytheroidea, i underorden Cytherocopina (orden Podocopida) av muslingkreps, som er små krepsdyr.
Gruppen har under seg minst 100 slekter, hvorav et flertall av slektene er nålevende.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
Jincheon
Jincheon (Jincheon-gun) er et fylke i provinsen Nord-Chungcheong i Sør-Korea.
Anton the Terrible
Anton the Terrible er en amerikansk stumfilm fra 1916, regissert av William C. deMille.
Baidoo-saken
Baidoo-saken handler om arrestasjonen av Sophia Baidoo (født 1978) i Trondheim 12. oktober 1999, på egen arbeidsplass (en bank). Det skjedde etter at en bankansatt forlot banken og satte på alarmen mens hun vasket der, noe som førte til at vektere og politi kom til stedet. Politimann skal ha kommet med sjikanøse utsagn om henne og slengt henne i bakken da hun nektet å bli sittende på en stol, men ville fortsette sin vaskejobb. Baidoo anmeldte politimannen for sjikane og politivold og vedkommende politimann fikk et forelegg på 3000 kroner, som han nektet å vedta. I rettssaken som fulgte, ble han frikjent. Politimannen hadde ifølge retten kommet med et kraftuttrykk da han ble bitt. Uttrykket, som var «svarte faen», var ifølge dommen ikke rettet mot Baidoo.
Samme politimann var involvert i hendelsen som førte til Eugene Ejike Obioras død i 2006. Det førte til at flere medier koblet de to sakene. Baidoo-saken ble trukket frem da Obiora-saken ble henlagt av Riksadvokaten i 2007.
Popocatépetl
Popocatépetl (ofte kalt El Popo eller Don Goyo) er en aktiv vulkan og det nest høyeste fjellet i Mexico. Toppen befinner seg 5 452 meter over havet. Bare Pico de Orizaba er høyere (5 675 moh). Navnet stammer fra nahuatl-språket: popōca (det ryker) og tepētl (fjell), altså Røykfjellet. Popocatépetl er knyttet til Ixtaccíhuatl-vulkanen i nord via den høye fjellryggen Paso de Cortés.
Vulkanen ligger i delstatene Morelos, Puebla og México. Den befinner seg rundt 45 kilometer sørøst for Puebla by.
El Popocatépetl er en vulkan som er symmetrisk kjegleformet. På nordlig side går den sammen med Iztaccíhuatl. Imellom er det et fjellpass som kalles for Paso de Cortés. Det er vedvarende isdannelser rundt munningen oppe i spissen av vulkanen.
Første gang mennesker besteg fjellet var lenge før aztekerne. Den første bestigningen av spanjolene, ledet av Diego de Ordás, var i 1519.
El Popo eller «Popo» som den ofte kalles for, er en av de mest aktive vulkanene i Mexico. Siden 1354 er det registrert 18 vulkanutbrudd. I 1947 inntraff et stort utbrudd som ble begynnelsen på en periode med høy aktivitet. Etter den 21. desember, 1994 blåste vulkanen ut aske som ble forflyttet med vind over 25 kilometer. For tiden er aktiviteten moderat, men det er stadig utslipp av gassrøyk og vanndamp. Det siste forholdsvis store utbruddet som ble registrert skjedde i desember 2000 og etter varsel fra geologer førte dette til at tusenvis av mennesker i de utsatte områdene i nærheten av vulkanen ble evakuert. I juli 2013 førte aske og røyk fra Popocatépetl til at flyselskaper fra USA innstilte sine flyginger til Mexico by.
Geologisk beskrivelse
Popocatépetl er en sedimentærvulkan og paleomagnetiske studier som er gjort viser at vulkanen er omtrent 730 000 år gammel. Høyden er omkring 5 450 meter over havet. Vulkanen er kjegleformet, grunnflatens diameter er ca. 25 kilometer. Toppen er ellipsebeskåret fra en kjegle. Avstanden mellom veggene i krateret varierer mellom 660 og 840 meter og variasjonen i høyde mellom den øverste og den nederste siden er 230 meter. Fra den øverste siden til innsiden av vulkanen er det en høydeforskjell på 400 meter. Mellom denne, ved den østlige siden av grunnen, er det en mindre kjegle på 200 meter i diameter og 80 meter i høyde. Rundt og mellom denne kjeglen finnes det topper med åpninger for gass og vanndamp og en grønn liten innsjø som er 40 meter bred og 10 meter dyp. Mot nordøst er den første toppen som man finner «el pico del Ventorrillo» som med 5000 meter over havet, dette er en rest av en eldre vulkan ved navn «Nexpayantla».
De senere utstrømmingene av aske fra vulkanen må man ikke ta som en overraskelse. Popocatépetl har alltid hatt en skjult aktivitet. I 1991 begynte aktiviteten å øke og fra og med 1993 har utblåsingen av gass og vanndamp vært klart synlige i en avstand på rundt 50 kilometer.
I tillegg finnes det et høyt antall observasjoner siden antikken over periodiske aktivetet for vulkanen og det inkluderer observasjonen av et utbrudd i 1927 som var kunstig fremkalt på grunn av eksplosjoner i krater for utvinne svovel fra den.
Siden lava kan komme ut av hvilken som helst sprekk som den lager i fjellskråningen og ikke bare fra sitt krater, er det vanskelig å vite hvordan det utvikler seg fremover. Det vil si hvilken områder som vil bli berørt om vulkanen får et utbrudd.
Det man kan si, er at om lava kommet ut på nord- eller nordøstsiden ellerøst og sørøst, så vil Puebla bli berørt. Om lava kommer ut på sørsiden, så vil delstaten México og sannsynligvis Morelos bli berørt. Om lava kommer ut fra øst eller sørøst, så vil det påvirke regionen der byen Amecameca befinner seg. Overflaten av det berørte området vil avhenge av lavaens viskositet. (Som for eksempel om den flyter med forskjellige hastigheter) Som den siste teoretiske mulighet, kan det nevnes at om krateret fylles med lava, noe som er lite sannsynlig, så vil den kunne spre utover på nordøstlig side, fordi i den retning, finner man vulkanens laveste kant.
Det avhenger av vindretningene (i samme høyde som krateret) hvilke områder som vil bli berørt av aske og gasser fra Popocatépetl. I store trekk, kan man si at om vulkanen «springer ut» en gang fra november til april, så vil Puebla-dalen bli berørt. Om utbruddet skjer fra juni til september, så vil regionen sør for delstatene México og Morelos være de regionene med de største risikoer, selv om den sørlige delen av Mexicos føderale distrikt også ville kunne bli påvirket.
Forutsigbarhet for månedene med sterkt varierende meteorologiske forhold (mai og oktober) er vanskeligst, på grunn av det blant annet i denne perioden kan skje forandringer i vindretninger i de forskjellige nivåer av atmosfæren. Som en grov tilnærming, kan vi se at det kan skje et utbrudd i tidsrommet når de viktigste befolkede områdene under betydelige risikoer vil være Amecameca og Cuernavaca. Disse betraktningene stemmer med tidligere aktiviteter. Det vil si at de byene og landsbyene som har blitt hardest rammet, har vært de som befant seg øst og sør for vulkanen. For eksempel kan det nevnes at det i 1827 ble observert en kraftig eksplosjon som ødelagte vinduer og dører i Puebla, som befinner seg 45 kilometer fra vulkanen. Dette forteller litt om hvor farlig det kan være å være nabo til vulkanen.
Uten tvil, å vite dette er ikke nok for å redde liv. Når man vet at et stort utbrudd kan skje for eksempel i januar, så kan det transportere aske og gasser til Puebla by og sannsynligvis har man ikke tid nok til å organisere en evakuering på grunn av at det ikke er mulig å forutsi med god nok tid i forveien når dette vil skje. På grunn av dette har man analysert de geologiske forandringene i vulkanen og dens hydrotermiske aktivitet og man har fått registrere dens seismetiske aktivitet som stammer fra vulkanens kjerne. Dette medfører at man har mulighet til å sette igang virkningsfulle passende prosjekt for å redde mennesker fra en katastrofe.
På en annen side utgjør mengden av is hos Popocatépetl sine isbreer mer enn 17 millioner kubikmeter. Disse isbreene befinner seg på den nordøst-nordlige delen. Om de smelter, vil vannstrømmen sannsynligvis kanalisere inn mot kløftene i midten og Ventorillo-kløften. Om det vil skje vil Santiago Xalitzintla og San Nicolás de los Ranchos være noen av områdene som blir kraftigst berørt. I regntiden er det forventet at strømmen av mudder vil påvirke en stor overflate på grunn av at jordbunnen har små muligheter for å absorbere eller filtrere vann når dette «smeller i sammen».
Vulkanmytologi
På den tiden spanjolene kom til Mexico, var det de guddommelige aztekerne som var opptatt med eksklusive virksomheter innen gudsdyrkelse. Den dag i dag er overlever denne gudsdyrkingen i minioritets- eller symbolsk form. Vokterne av vulkanen blir kalt for «temperos» av vulkanen Popocatépetl, dem som omtaler seg til han som Don Goyo eller Serafin, fremstilt som en innfødt.
Dette er en gruppe mennesker som protesterende i fellesskap ved foten av vulkanen som forsikrer å kunne kommunisere med den, selv om de kjenner på seg å være lidende fra en opplevelse nær døden, slik som et lysglimt eller smerter fra en siste sykdom. «Temperos» feirer ritualene i templene hvor de tilber til Popocatépetl, de som befinner seg i kratt og tett skog ved foten av vulkanen, for å søke etter velsignelse for regnet. Til tross for beskyttelsen fra gudene for skurer med hagl mot deres avlinger.
Aztekernes møte med Hernán Cortés
Montezuma (aztekernes hersker) sendte noen av sine beste adelsmenn for å møte Hernán Cortés i fjellene mellom Popocatépetl og Iztaccíhuatl. («Paso de Cortés»). En av Montezuma utsendte het Tzihuacpopoca. Han hadde med seg gull og smykker til den tilreisende Cortés.
Sagnet om Popocatépetl og Iztaccíhuatl
I aztekisk mytologi var Popocatépetl en kriger som elsket Iztaccíhuatl. Faren til Iztaccíhuatl sendte ham til krig i Oaxaca og lovet Popocatépetl at han kunne gifte seg med hans datter om han returnerte (Noe som Iztaccíhuatl sin far antok at han ikke ville gjøre.) Når Iztaccíhuatl mottok nyhetene om at hennes elskede var død i kamp, da døde hun av sorg. Da Popocatépetl returnerte og han fikk vite om det tragiske dødsfallet til sin kjære, så døde også han av sorg på grunn av sin elskedes bortgang. Gudene ble rystet over dem og dekket dem med snø for å gjøre de om til fjell. Fjellet Iztaccíhuatl ble kalt for «Den hvite kvinne» fordi man kan ganske tydelig se formen av en liggende kvinne i dette fjellet. Popocatépetl ble konvertert til en vulkan, som slynger ut ild mot jorden med et blindt raseri over tapet av sin elskede. Sagnet blir kalt for La Leyenda de los Volcanes «Sagnet om vulkanene». Kunstneren Jesús Enrique Helguera ble kjent for sin beskrivelse av dette sagnet gjennom sine berømte malerier.
Enkelte mener at ordet Popocatépetl ikke betyr fjell som ryker, men derimot «rykende knokle». Mytologisk blir dette: Guden Tezatlipoca (rykende speil), mangler et av sine ben. For at han skal kunne gå, så bringer han en protese som har form som fra jaguar. Tezcatlipoca sin fot er følgelig den aktive knoklen som man støter på i vulkanen.
En annen historie som er berettet av dem som snakker mösiehual i (nahuatl fra Tetelcingo) var at Iztaccíhuatl (eller Ixtācsohuātl, som de uttaler det), var konen til Popo. Vulkanen Nevado de Toluca ville ha Iztaccíhuatl. Dermed kastet han og Popo stein på hverandre i sinne. Dette var begynnelsen til den besteinede fjellrekkens deling av kontinentet og Det transmeksikanske vulkanbeltet som befinner seg mellom dem. Popo fikk til slutt et raseriutbrudd kog astet et stort stykke is som halshogde Nevado de Toluca. På grunn av dette er Nevado flat på toppen, med brede skuldre men uten noe hode. Det er mulig dette sagnet bevarer minnene av katastrofale utbrudd.
Thomas Mathiesen
Thomas Mathiesen (født 5. oktober 1933, død 29. mai 2021 ) var en norsk sosiolog som er mest kjent for sitt arbeid innen rettssosiologi. Han var professor ved Det juridiske fakultet ved Universitetet i Oslo 1972–2003, emeritus fra 2004. Han ble tildelt æresdoktorgrad ved Lunds universitet i 2003.
Mathiesen har hatt stor innflytelse på kriminalpolitikk og er blant annet kjent for å ha lansert konseptene om «den skjulte disiplinering» og «Synopticon». Han regnes som en del av «gullaldergenerasjonen» i norsk samfunnsvitenskap og skrev bøker som er oversatt til en rekke språk, og gjorde seg også bemerket som samfunnsdebattant og aksjonist over flere tiår. I tillegg til sin forskning om fengsler, ble Mathiesen særlig kjent for sin forskning om moderne informasjonsteknologi og overvåkningssystemer.
Mathiesen regnes som en sentral skikkelse i etableringen av faget rettssosiologi i Norge og Norden i andre halvdel av 1900-tallet. Ved siden av kriminolog Nils Christie, omtales Mathiesen som én av to norske samfunnsforskere i boken 50 Key Thinkers in Criminology (Routledge, 2009).
Bakgrunn
Mathiesen vokste opp på Jar i Bærum, som sønn av kontorsjef Einar Mathiesen (1903-1983) og legesekretær Birgit Mathiesen (1908-1990). Han var barnebarn av lege Johan Berger Mathiesen (1872-1923).
I sin selvbiografi fra 2017 beskrev Mathiesen sin familiebakgrunn som en «blanding av bondeslekt og spissborgerskap». Mathiesens mor, Birgit, kom fra en velstående legefamilie i Wisconsin i USA. Hans far, Einar, tilbragte deler av barndommen på et barnehjem i Kristiania. Einar ble med tiden sjef i et rederi.
Mathiesen gikk folkeskolen på Stabekk skole. Han tok examen artium i 1952. Som barn var han angivelig glad i å tegne, og utviklet interesse for klassisk musikk. Han hadde, ifølge selvbiografien (2017), ønske om å livnære seg som klassisk pianist, og dro til University of Wisconsin i januar 1953 for å studere musikk. Etter noen måneder la han denne ambisjonen vekk, da han fikk øynene opp for sosiologifaget. Han studerte sosiologi i Wisconsin 1953-1955.
Tidlig karriere
Etter sitt studieopphold i Wisconsin flyttet Mathiesen tilbake til Norge høsten 1955, med fullført B.A. i sosiologi, og ble umiddelbart innrullert ved Institutt for sosiologi ved Universitetet i Oslo, hvor han virket i de neste tre årene. Han fullførte magistergraden i sosiologi i 1958, på avhandlingen Aspects of Social Stratification in a Changing Community, med psykologi som støttefag. I 1959–1964 jobbet han som forskningsstipendiat og vitenskapelig assistent for sosiolog Vilhelm Aubert. Aubert skal ha fungert som en slags mentor for Mathiesen i hans første år som sosiolog. Andre tidlige inspirasjonskilder for ham var sosiologene Max Weber og Theodore M. Mills, selv om han etter eget utsagn også hadde innvendinger mot deler av Mills' teorier.
I 1965 tok Mathiesen doktorgrad på avhandlingen The Defences of the Weak - A Sociological Study of a Norwegian Correctional Institution, hvor han stilte seg kritisk til fengselssystemet i Norge. Avhandlingen bygget i stor grad på Mathiesens intervjuer med fanger på Ila fengsel på begynnelsen av 1960-tallet, såkalt aksjonsforskning. Hans forskning var i tiårene som fulgte karakterisert av et «nedenfra»-perspektiv, og han gjorde seg kjent som en forsker som talte de svake og utstøttes sak i samfunnet.
Forskning og yrkesliv
Mathiesen hadde en viktig rolle i dannelsen av KROM (Norsk forening for kriminalreform), blant annet sammen med Jens Bjørneboe og filosof Odd Wormnæs. Mathiesen var formann i KROM 1968–1973, og fortsatte å være aktiv i foreningen i flere tiår etterpå. KROM har hatt innflytelse på norsk kriminalpolitikk mer eller mindre siden oppstarten i 1968, og hadde pr. 2018 holdt mer enn 45 årlige konferanser. KROMs kritiske syn på fengsler vakte oppmerksomhet i mediene, og i november 1968 deltok Mathiesen i en TV-debatt på NRK om foreningen som antagelig var en av de første debattene om kriminalpolitikk i norsk kringkasting.
Fra slutten av 1960-tallet arbeidet Mathiesen for å få fjernet løsgjengerloven, paragrafen fra 1900 som ga politi uttalt myndighet til å arrestere uteliggere og rusmisbrukere på gaten, som han blant annet skrev om i sin bok Løsgjengerkrigen (1975). Mathiesen var spesielt kritisk til løsgjengerlovens bestemmelse om tvangsarbeid, som han bidro til å få opphevet i 1970. Han rettet også, rundt samme tid, kritikk mot ungdomsfengselet på Berg, og skrev mye om dette før ungdomsfengselets nedleggelse i 1975. Samtidig med dette arbeidet han for å bedre soningsforholdene i norske fengsler generelt.
Ved siden av Nils Christie og Louk Hulsman, anses Mathiesen som en av de fremste representantene bak den abolisjonistiske retningen innen kriminalpolitikk, som går inn for å avskaffe straff som virkemiddel. I 1973 skrev Mathiesen at KROMs ambisjon «på lang sikt» har vært å oppnå «størst mulig opphevelse av fengselsstraffen i vårt samfunn», og han argumenterte for dette synet også i sin bok Det uferdige (1971). Mathiesens kritikk av fengsler ble blant annet begrunnet med at fengsel, etter hans syn, i liten grad fungerer hverken allmennpreventivt eller rehabiliterende. I sin selvbiografi betonte imidlertid Mathiesen (2017) at han så det som viktigst å bidra til at norske fengsler skulle bli mer «humane».
På 1980-tallet ble Mathiesen spesielt engasjert i spørsmål som handlet om moderne overvåkingssystemer, som han ofte stilte seg kritisk til. Som forsker var han også opptatt av såkalte «mediesosiologiske» spørsmål, det vil si forholdet mellom makt og de ulike former for medier som mennesker benytter seg av i moderne tid, som han ga uttrykk for i boken Makt og medier (1986). I Makt og medier redegjorde han blant annet for hvordan eierstrukturer og mediemakt, etter hans syn, i økende grad fremmet en kommersiell mediedekning av forhold i samfunnet.
Mathiesen var også gjesteforsker både i inn- og utland, blant annet ved University of California, Santa Barbara (1967), University of California, Berkeley (1975) og universitetene i Warsawa og Bremen 1988, samt ved universiteter i Latin-Amerika og Afrika.
Tenkning rundt rettssosiologi
Mathiesen delte rettssosiologien inn i tre hovedtemaer: «rettens innvirkning på samfunnet», «samfunnets innvirkning på retten», og «vekselvirkningen mellom retten og samfunnet». Han anså at én av oppgavene for en rettssosiolog var å forske på juss og rett utfra et samfunnsmessig perspektiv, og studere de samfunnsmessige betingelsene som former jussen.
Innen teoretisk kriminologi er Mathiesen bl.a. kjent for konseptet om «Synopticon», presentert i artikkelen The Viewer Society: Michel Foucaults 'Panopticon' Revisited (1997). Mathiesen definerte Synopticon som «overvåking av de få av de mange», som et gjensidig kontrollsystem til Michel Foucaults forståelse av konseptet om Panoptisisme. Mathiesen argumenterte for at kontroll gjennom overvåking hadde utviklet seg videre fra Foucaults panopticon-modell.
Forfatter og priser
I tillegg til mange kronikker og artikler for diverse aviser og tidsskrift, skrev Mathiesen mer enn 30 bøker, blant annet Det uferdige (1971), Rett og samfunn (1975), Makt og medier (1986), Kan fengsel forsvares? (1987), Silently Silenced (2004) og Towards a Surveillant Society (2013). Flere av bøkene hans er oversatt til flere språk; Kan fengsel forsvares? ble i 2006 gitt ut på mandarin i Kina, og flere av bøkene hans er også oversatt til engelsk, svensk, dansk, tysk, italiensk, fransk, spansk og portugisisk.
Internasjonalt tilhører The Politics of Abolition (1974) Mathiesens mest kjente bøker, som regnes som en klassiker innen kritisk kriminologi. I 2015 utga Routledge en revidert utgave av boken, The Politics of Abolition Revisited.
Mathiesen ble tildelt Zola-prisen i 2003 «for nærmere 40 års innsats for svake grupper i samfunnet». I 2011 ble doktoravhandlingen hans fra 1965 rangert av Norsk sosiologforening – på listen Norsk sosiologisk kanon – som en av totalt 25 sakprosatekster som anses å ha hatt størst betydning for sosiologifaget i Norge. I 2014 ble han tildelt Norsk sosiologforenings hederspris.
Ekteskap
Thomas Mathiesen var fra 1962 til 1966 gift med sosiolog Mariken Vaa, datter av billedhugger Dyre Vaa. Fra 1966 til 1972 var han gift med juristen Kirsti Coward. I 1995 giftet han seg med Erla Smári.
Julia Richter
Julia Richter (født 29. september 1988) er en tysk roer som spesialiserer seg i firerbåt. Hun representerte landet sitt under Sommer-OL 2012 i London, der hun tok sølv i dobbeltfirer.
Yura Min
Yura Min (født 15. august 1995) er en sørkoreansk kunstløper.
Hun representerte Sør-Korea under Vinter-OL 2018 i Pyeongchang, hvor hun ble nummer 18 i isdans.
Øyfjell kirke
Øyfjell kirke er en langkirke fra 1833 i Vinje kommune, Vestfold og Telemark fylke.
Marius Stokke
Marius August Stokke (født 3. desember 1875 i Strinda, død 9. juli 1945 i Stjørdal) var en norsk gårdbruker og politiker (B).
Han vokste opp på Wullumsgården (eller Nøysomhet) på Byåsen i daværende Strinda herred som sønn av gårdbruker Johan Kristoffersen Stokke og hustru Karen Vikan, begge fra Stjørdal, som hadde kjøpt gården i 1873. En eldre bror av Marius, Konrad, eide så gården frem til 1924. Marius Stokke giftet seg i 1913 med kusinen sin, Martine Kristiansdatter Stokke, odelsjente på Østre Stokkan (eller Øvre Stokkan) i Stjørdal. Han overtok også gården Fosslia i Stjørdal med tilhørende skiferbrudd etter sin barnløse onkel og tante, som han hadde bodd og arbeidet hos før han ble gift.
Stokke var medlem av Stjørdal kommunestyre for Bondepartiet 1923–1934 og ordfører 1926–1934. Han var ordfører i representantskapet i Trøndelag Melksentral SA 1938–1946. Av andre verv kan nevnes overformynder og styremedlem i kretssykekassen.
Jeungpyeong
Jeungpyeong (Jeungpyeong-gun) er et fylke i provinsen Nord-Chungcheong i Sør-Korea.
American Beauty
American Beauty kan sikte til:
Wang Juan
Wang Juan (født 5. mars 1982 i Suzhou) er en kinesisk judoka som konkurrerer i klasse 70 kilo. Hun representerte Kina under Sommer-OL 2008, der hun røk ut i første runde.
Wilhelmsruh
Wilhelmsruh er en ortsteil nordvest i Berlins bydel Pankow.
Geografi
Wilhelmsruh grenser i nord til Pankows orsteiler Rosenthal og i sørøst til Niederschönhausen. Den vestlige grense går mot bydelen Reinickendorf og fra sørvest mot nord ortsteilene Reinickendorf, Wittenau og Märkisches Viertel.
Ortsteilens vestlige grense er identisk med traséen til Berlinmuren som under den kalde krigen gikk mellom det daværende DDR og Vest-Berlin.
Historie
Wilhelmsruh tilhørte mot slutten av 1800-tallet til Rosenthal. Den var en av Berlins villaforsteder, i likhet med Dahlem, Westend, Grunewald og Lichterfelde West. Fra 1893 ble det bygget en landstedskoloni i området kalt Wilhelmsruh, men navnets opphav er ukjent.
I 1950-årene ble det i utkanten av den etablerte bebyggelsen, oppført karakteristiske fem etasjes arbeiderboliger.
Wilhelmsruh ble innlemmet i Stor-Berlin i 1920 og er fra 2001 en egen ortsteil.
Albrecht Götze
Albrecht Götze (født 11. januar 1897 i Leipzig, død 1971 i Garmisch) var en tysk orientalist. Han var professor i semittiske språk og orientalistikk ved universitetet i Marburg, og beskjeftiget seg særlig med hettittene. Han flyttet fra Tyskland etter nazistenes maktovertagelse i 1933. Han flyttet først til København og Oslo, siden i USA. Under tiden i USA beskjeftiget han seg særlig med akkadisk og babylonsk historie.
Han deltok som soldat under første verdenskrig og ble såret flere ganger. Han ble under krigen forfremmet til løytnant.
California Polytechnic State University
California Polytechnic State University (vanligvis bare omtalt som Cal Poly San Luis Obispo) er et offentlig amerikansk universitet som ble grunnlagt i 1901. Det ligger i byen San Luis Obispo i California, og er en del av California State University-systemet. Cal Poly har syv fakulteter og tilbyr et bredt spekter av utdanninger, men er mest kjent for ingeniørutdanning og studieprogrammene i agronomi og arkitektur.
Cal Poly har 19,777 studenter og 1,203 vitenskapelig ansatte. Rektor er Warren J. Baker.
Goesan
Goesan (Goesan-gun) er et fylke i provinsen Nord-Chungcheong i Sør-Korea.
Alexander Gamelin
Alexander Gamelin (født 22. februar 1993) er en amerikanskfødt sørkoreansk kunstløper.
Han representerte Sør-Korea under Vinter-OL 2018 i Pyeongchang, hvor han ble nummer 18 i isdans.
Charlotte Alington Barnard
Charlotte Alington Pye Barnard (født 23. desember 1830 i Louth, død 30. januar 1869 i Dover) var en britisk poet, salmedikter og komponist. Hun skrev ofte under pseudonymet Claribel. Hun skrev over 100 salmer og ga ut to diktsamlinger.
Hun var datter av advokat Henry Alington Pye og Charlotte Yerburgh. I 1854 giftet hun seg med Charles Cary Barnard. I London fikk hun opplæring i musikk og sang hos pianisten William Henry Holmes og sangerinnen Charlotte Sainton-Dolby. Hun døde tyfoidfeber bare 38 år gammel.
John Bosco Manat Chuabsamai
John Bosco Manat Chuabsamai (thai: ยอห์น มนัส จวบสมัย จวบสมัย; født 31. oktober 1935 i Tambon Bang Nok Khwaek i amphoe Bang Khonthi i provinsen Samut Songkhram i Thailand. død 20. oktober 2011 i amphoe Ban Pong i provinsen Ratchaburi) var en thailandsk prelat og katolsk biskop av Ratchaburi.
Prest
John Bosco Manat Chuabsamai ble ordinert til prest 10. mai 1961.
Mundaria
Mundaria er en slekt av biller som hører til familien praktbiller (Buprestidae).
John Bosco Manat Chuabsamai
Prest
Han var sekretær for St. John Bosco-huset i Ratchaburi (1961/63), sekretær ved Mae Phra Fatima, en kirke i Tambon Huai Yang i distriktet (amphoe) Thap Sakae i provinsen Prachuap Khiri Khan (ปลัด ะร พร พระ ฟาติ มา ยาง ยาง) (1963–65) og sekretær for Mae Phra Maha Thuk-kirken i Tha Muang i provinsen Kanchanaburi (ปลัด วัด แม่ พระ มหา ทุกข์ ทุกข์ ท่าม่วง) (996). Etter å ha virket som direktør for en kunstskole (1968-69) var han fra 1969 til 1974 prest ved menigheten i Mae Phra Maha Thuk (เจ้า วัด แม่ พระ มหา ทุก ขูามูทู่ ทู่).
I tillegg var han fra 1972 til 1974 engasjert ved Institute of Social Order (ISO) i Manila på Filippinene, og ved Family Life Center i San Jose del Monte på Filippinene.
Under et sabbatsår i 1984/85 studerte han ved Universitetet i Zürich i Sveits og Katholieke Universiteit Leuven i Belgia.
Fra 1985 til 1996 var han rektor for Saengtham College.
Biskop
Pave Johannes Paul II utnevnte ham til biskop av Ratchaburi den 25. november 1985 og bispeviet ham til biskop den 6. januar 1986 i Peterskirken; medkonsekratorer var kuriekardinalne Agostino Casaroli og Bernardin Gantin.
I mai 1993 kom biskop Manat Chuabsamai under et besøk i Manila i kontakt med St. Pius X-broderskapet, tilskyndet av biskop Salvador Lazo, som ble emeritert fra bispedømmet sitt, San Fernando de La Union, i 1993 av aldersrelaterte grunner, og som i alderdommen hadde knyttet seg til tradisjonalistisk katolisisme. I april 2000 møtte han Brorskapets generalsuperior, biskop Bernard Fellay. I 2001 besøkte han mange av deres kapeller i USA.
Den 24. juli 2003 innvilget pave Johannes Paul II biskop John Bosco Manat Chuabsamai hans fratreden. Han døde i 2011 på Amphoe Ban Pong sykehus.
Episkopalgenealogi
Hans episkopalgenealogi er:
Narreklubbemorkel
Narreklubbemorkel (Neolecta vitellina) er en jordtungeliknende sopp. Den tilhører noen av de mest primitive sekksporesoppene i slekten Neolecta, som ellers teller fire arter og inngår som én av to slekter i familien Neolectaceae og er monotypisk i klassen Neolectomycetes.
Mundaria
Utseende
Middelsstore, avlange, noe blanke, mørke praktbiller.
Utbredelse
Slekten er utbredt i Sørøst-Asia.
Soho (sjokolade)
SOHO (navnet skrives med versaler) var en spisesjokolade som ble lansert av Nidar i 1998. Sjokoladen var en yoghurtsjokolade, sammensatt av sjokolade, stivpisket yoghurt og crisp. SOHO tok to år å utvikle, men etter bare tre år på markedet ble sjokoladen trukket tilbake i 2001 grunnet dårlige salgstall.
Etter en folkeaksjon kom sjokoladen på markedet i 2012 som en av bitene i en spesiell jubileumsutgave av posen Nidar favoritter med et begrenset antall. Etter å ha vunnet en kåring av folket som beste bit i denne posen ble SOHO re-lansert med nytt design i september 2013. 660 000 Sohos-sjokolader ble produsert av Nidar i første omgang, men høsten 2014 forsvant SOHO fra markedet igjen.
Design
SOHO ble i 1998 tildelt Merket for god design i kategorien Industridesign. Suzanne Schürch stod bak produktdesignet, mens Christensen/Lund stod for emballasjedesign.
Bryting under Middelhavslekene 1979
Bryting under Middelhavslekene 1979. Bryting var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var åttende gangen som bryting var med på programmet under Middelhavslekene. Det ble konkurrert i ti vektklasser i fristil og ti vektklasser i gresk-romersk stil, kun for menn. Jugoslavia ble beste nasjon med elleve gullmedaljer foran Tyrkia med fem.
Yang Xiuli
Yang Xiuli (kinesisk: 杨秀丽; født 1. september 1983 i Fuxin i provinsen Liaoning i Folkerepublikken Kina) er en kinesisk judoka som konkurrerer i klasse 78 kilo. Hun representerte Kina under Sommer-OL 2008, der hun ble olympisk mester.
Cobanocytheridae
Cobanocytheridae er en av 45 familiene innenfor overfamilie Cytheroidea, i underorden Cytherocopina (orden Podocopida) av muslingkreps, som er små krepsdyr.
Gruppen har under seg minst fem slekter, hvorav alle av slektene er nålevende.
Nærmere taksonomisk plassering
Taksonomien av muslingkreps er omstridt og inneholder vanskelig systemiserte grupper. Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
The Apostle of Vengeance
The Apostle of Vengeance er en amerikansk stumfilm fra 1916, regissert av William S. Hart.
Handling
En geistlig, som ble oppvokst i Kentucky, vender hjem etter å ha drevet med forkynnelser i Vermont. Hjemme igjen forsøker han å avslutte en lang feide som har pågått i en hel generasjon, mellom hans egen familie og en annen - familien McCoy. Men familien hans vil ikke ha noe med en eventuell våpenhvile å gjøre, og de kaster mannen ut av hjemmet deres.
Han flytter deretter inn i en liten hytte på fjellet, og fortsetter sin forkynnelse om ikkevold og fredelig eksistens sammen. Men når han blir tvunget til å redde søsteren sin fra klørne til en av McCoy-mennene, blir filosofien hans satt på prøve.
Eumseong
Eumseong (Eumseong-gun) er et fylke i provinsen Nord-Chungcheong i Sør-Korea.
Sønderskov Hovedgård
Sønderskov er en herregård beliggende ved Brørup i Sydjylland. Den huser nå Museet på Sønderskov, som er egnsmuseum for Vejen kommune.